Lionel Messi

Lionel Andrés "Leo" Messi (Rosario, 24 ta' Ġunju 1987) huwa plejer tal-futbol Arġentin li jilgħab bħala attakkant mal-klabb Franċiż ta' Paris Saint-Germain u mat-tim nazzjonali tal-Arġentina, fejn ma' tal-aħħar iservi bħala l-kaptan tat-tim. Meta għalaq 21 sena, Messi kien diġà ġie nnominat għall-Ballon d'Or u l-Plejer tas-Sena tal-FIFA. Is-sena ta' wara, fl-2009, huwa rebaħ l-ewwel unuri tiegħu, il-Ballon d'Or u l-Plejer tas-Sena tal-FIFA. Wara dawn l-unuri rebaħ l-Ballon d'Or fl-2010, u għal darb'oħra fl-2011 u fl-2012. Hu rebaħ ukoll il-Premju tal-Aħjar Plejer fl-Ewropa (UEFA) fl-istaġun 2010-11. Fl-età ta' 24 sena, sar l-aqwa skorer ta' Barcelona FC fil-kompetizzjonijiet kollha uffiċjali tal-klabb. Fl-età ta' 25 sena, Messi sar l-iżgħar plejer li skorja 200 gowl fil-La Liga.

Konsistentement stmat mill-kummentaturi, kowċis u kollegi bħala l-aqwa plejer tal-futbol fid-dinja u bħala wieħed mill-akbar plejers fl-istorja tal-logħba, Messi huwa l-ewwel plejer tal-futbol fl-istorja li rebaħ erba' Ballons d'Or, li hu rebaħ konsekuttivament. Messi rebaħ ħames titli ta' La Liga, tnejn tal-Copa del Rey, ħames Supercopas de España, tliet Champions Leagues, żewġ Super Cups u żewġ Club World Cup ma' Barcelona FC. F'Marzu 2012, Messi fil-UEFA Champions League sar l-ewwel plejer li skorja ħames gowls f'logħba waħda, f'rebħa ta' 7-1 kontra Bayer 04 Leverkusen. Huwa wkoll laħaq ir-rekord ta' José Altafini b'14-il gowl fi staġun wieħed taċ-Champions League. Messi sar l-ewwel plejer li kien l-aqwa skorer f'erba' kampanji suċċessivi tal-UEFA Champions League. Huwa kiseb rekord Ewropew għall-aktar gowls skorjati fi staġun fl-2011-2012, bi 73 gowl. Fl-istess staġun, huwa kiseb ir-rekord attwali bl-aktar gowls fl-istaġun ta' La Liga, u skorja 50 gowl. Fis-16 ta' Frar 2013, Lionel Messi skorja t-300 gowl tiegħu ma' Barcelona FC kontra Granada.

Messi kien l-aqwa skorer b'sitt gowls fil-FIFA World Youth Championship 2005. Fl-2006, sar l-iżgħar plejer Arġentin li lagħab fit-Tazza tad-Dinja u rebaħ medalja tat-tieni post fil-kompetizzjoni Copa América fis-sena ta' wara. Hu kien elett il-plejer żagħżugħ tal-kompetizzjoni. Fl-2008, hu rebaħ l-ewwel unur internazzjonali tiegħu, midalja Olimpika tad-deheb, mat-Tim Olimpiku tal-Arġentina. Sportspro kienu stmaw li Lionel Messi kien it-tielet l-aktar atleta kummerċjabbli fid-dinja. L-istil tal-logħob u l-istatura tiegħu jitqabblu mal-kompatrijott Diego Armando Maradona, li huwa stess iddikjara lil Messi bħala s-"suċċessur" tiegħu.

Bijografija 
Messi twieled f'Rosario, fil-Provinċja ta' Santa Fe. Il-ġenituri tiegħu kienu Jorge Horácio Messi, ħaddiem ġewwa fabbrika tal-azzar, u Celia María Cuccittini. Il-familja paterna tiegħu oriġinat mill-belt Taljana ta' Ancona, minn fejn hu l-antenat tiegħu, Angelo Messi, li emigra lejn l-Arġentina fl-1883. Huwa għandu żewġ aħwa akbar minnu, Rodrigo u Matías, u oħtu, María Sol. Fl-età ta' ħames snin, Messi beda jilgħab il-futbol ma' Grandoli, klabb lokali ggwidat minn missieru Jorge. Fl-1995, Messi qaleb ma' Newell's Old Boys li kienu bbażati fil-belt tiegħu Rosario. Hu sar parti mit-tim taż-żgħażagħ lokali tar-River Plate li tilfu logħba waħda biss f'erba' snin u sar lokalment magħruf bħala "l-Magna tal-1987, is-sena tat-twelid tiegħu.

Fl-età ta' 11-il sena, Messi kien ġie dijanjostikat bit-tkabbir ta' defiċjenza ormonali. Ir-River Plate wrew l-interess fil-progress ta' Messi, iżda ma kinux lesti li jħallsu għall-kura tal-kundizzjoni tiegħu, li kienet tiswa $900 fix-xahar. Carles Rexach, id-direttur sportiv ta' Barcelona FC, kien sar konxju tat-talent li Messi mill-qraba li kellu ġewwa Lleida, u b'hekk Messi u missieru rnexxielhom jirranġaw prova mat-tim tal-kbar. Rexach, b'ebda karta oħra f'idejh, offra lil Messi kuntratt bil-miktub. Barcelona FC offrew li jħallsu għall-kambjali medika ta' Messi jekk hu kien lest li jgħix ġewwa Spanja. Messi u missieru marru lejn Barċellona fejn Messi rreġistra fin-nursery tal-klabb.

Barcelona FC 
Messi lagħab ma diversi timijiet ta' Barcelona FC fosthom Infantil B u Cadete B & A mill-2000 sal-2003 (37 gowl fi 30 logħba ma Cadete A). L-istaġun 2003–04 ra lil Messi fuq rekord ma ħames timijiet differenti: Huwa beda logħba waħda ma Juvenil B (gowl wieħed) u ġie promossi ma Juvenil A (14-il logħba, 21 gowl). Aktar tard huwa għamel l-ewwel debut tiegħu mat-tim Barcelona FC C (Tercera División) fid-29 ta' Novembru 2003 u ma Barcelona FC B (Segunda División B) fis-6 ta' Marzu 2004. Hu lagħab maż-żewġ timijiet matul l-istaġun (għaxar logħbiet, ħames gowls u ħames logħiet, żero gowls, rispettivament). Qabel dawn iż-żewġ debutts, Messi għamel id-debutt uffiċjali tiegħu għall-ewwel tim fis-16 ta' Novembr, 2003 fl-età ta' 16-il sena u 145 ġurnata, f'logħba ta' ħbiberija kontra Porto.

Inqas minn sena wara l-bidu tiegħu, Frank Rijkaard tah id-debutt tal-kampjonat tiegħu kontra RCD Espanyol fis-16 ta'  Ottubru 2004 (17-il sena u 114 ġurnata), li sar it-tielet l-iżgħar plejer li lagħab għal Barcelona FC u l-iżgħar plejer tal-klabb li lagħab f'Premier, li kien miksur minn Bojan Krkić f'Settembru 2007. Meta hu skorja l-ewwel gowl tiegħu mat-tim tal-kbar kontra Albacete Balompié fl-1 ta' Mejju 2005, Messi kellu biss 17-il sena, 10 xhur u sebat ijiem, li sar l-iżgħar plejer li skorja f'logħba ta' Premier ma' Barcelona FC sakemm kien mill-ġdid miksur minn Bojan Krkić fl-2007, li skorja mill-assistenza ta' Messi. Messi qal dwar l-eks kowċ Rijkaard: "Jien qatt mhu ser ninsa l-fatt li huwa nieda l-karriera tiegħi, li kellu l-fiduċja fija filwaqt li jien kelli biss 16 jew 17." Matul l-istaġun, Messi lagħab ukoll ma Barcelona FC B (Segunda División B) li magħhom skorja 6 gowls fi 17-il logħba.

Statistika

Klabb 
24 ta' Frar 2013

 Timijiet Riserva 

 L-Ewwel Tim 

 Assisti 

Din tinkludi l-assisti fil-kompetizzjonijiet kollha uffiċjali:

* Staġun kurrenti.

 Internazzjonali 
Mis-6 ta' Frar 2013

 Dehriet internazzjonali 

 Gowls Internazzjonali Punteġġi u r-riżultati ta' Malta qedgħin fil-lista xellugija.''

Referenzi

Ħoloq esterni 
 Sit uffiċjali
 
 
 

Futbolers Arġentini
Plejers ta' FC Barcelona
Twieldu fl-1987
Nies ħajjin
Plejers ta' La Liga
Plejers tas-Sena tal-FIFA
Plejers Ewropej tas-Sena